b'\n_START_ARTICLE_\nArapsko more\n_START_SECTION_\nIme\n_START_PARAGRAPH_\nU vedskom razdoblju indijske povijesti, Indijci su more nazivali Sindhu Sagar. Tijekom starog vijeka Arapsko more zajedno s Crevnim nazivano je i Eritrejskim morem.\n_START_SECTION_\nHidrografija\n_START_PARAGRAPH_\nMaksimalna \xc5\xa1irina Arapskog mora je oko 2400 km, a najve\xc4\x87a dubina mu je 4562 m, u Arapskom bazenu, pribli\xc5\xbeno u smjeru zapada od najju\xc5\xbenije to\xc4\x8dke Indijskog poluotoka. Jedini zna\xc4\x8dajni rije\xc4\x8dni tok u slijevu ovog mora je rijeka Ind (znana i kao Sindhu)._NEWLINE_More se na sjeverozapadu su\xc5\xbeava u Omanski zaljev, a put kroz Hormu\xc5\xa1ki tjesnac vodi u Perzijski zaljev. Na zapadu, Arapsko i Crveno more dijeli Bab-el-Mandeb.\n_START_SECTION_\nObalne dr\xc5\xbeave\n_START_PARAGRAPH_\nUzimaju\xc4\x87i u obzir IHO-ve morske granice, me\xc4\x91u dr\xc5\xbeave na obalama Arapskog mora spadaju Indija, Iran, Maldivi, Oman, Pakistan i Somalija. Pridru\xc5\xbeuju\xc4\x87i Arapskom moru Omanski i Adenski zaljev, obalnim dr\xc5\xbeavama mo\xc5\xbeemo smatrati i Iran, Ujedinjene Arapske Emirate, Jemen i D\xc5\xbeibuti.'